Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
4 ม.ค. 2559

กังวลเศรษฐกิจจีน และแรงขายกลุ่มสื่อสาร กดดัน SET แรงกว่าคาด
ดัชนี SET อยู่ที่ 1,272.45 จุด -15.57 จุด -1.21% ปริมาณซื้อขาย 14,785  ล้านบาท
แนวรับ : 1,270 / 1,264 จุด, แนวต้าน : 1,285 / 1,292 จุด
 
สรุปทิศทางและแนวโน้มตลาด
กังวลเศรษฐกิจจีน ความขัดแย้งตะวันออกกลาง และแรงขายกลุ่มสื่อสาร กดดัน SET แรงกว่าคาด: ตัวเลข PMI เดือน ธ.ค.ปรับลดลงเหลือ 48.2 บาท จากเดือนก่อนหน้าที่ 48.6 ประกอบกับการอ่อนค่าของค่าเงินหยวน และความขัดแย้งที่รุนแรงขึ้นระหว่างอิหร่าน กับซาอุฯ เป็นปัจจัยกดดันตลาดหุ้นภูมิภาคตลอดช่วงเช้าที่ผ่านมา
ขณะที่แรงขายหุ้นกลุ่มสื่อสารอย่าง ADVANC INTUCH มองว่าเป็นแรงขายเพื่อปรับพอร์ตของนักลงทุนที่ยังไม่ได้ปรับพอร์ตปลายปี ขณะที่ในทางพื้นฐานถือว่าเป็นระดับราคาที่ ให้ผลตอบแทนจากเงินปันผลสูง 8-9% แล้ว
 “Selective” หุ้น 3 กลุ่ม ที่คาดว่าจะ Outperform ในช่วง ไตรมาส1/59: ดังนี้
1.กลุ่มหุ้นที่คาดการณ์กำไร ไตรมาส4/58 ออกมาดี: BEAUTY (กำไรทำจุดสูงสุดใหม่ จากการขยายสาขา) KCE (กำไร ไตรมาส4/58  เติบโตแกร่ง จากค่าเงินบาทอ่อนค่า ธุรกิจ PCB ในรถยนต์เติบโตสูง
ทั้งนี้ ราคาทดสอบแนวต้าน 72 บาทแล้วสัปดาห์ก่อนมีจังหวะย่อตัว แนวรับ 66 บาท) SAWAD  AOT AAV (มองกำไรออกมาดี หลังราคาน้ำมันปรับลดลงต่อเนื่องใน ไตรมาส4/58  และเป็นช่วง High Season ของธุรกิจท่องเที่ยว)
2.กลุ่มหุ้นที่ได้รับผลดีจากการลงทุนโครงสร้างพื้นฐาน: อย่าง CK มองการควบรวมของ BMCL และ BECL เป็นปัจจัยบวกต่อ CK ในระยะยาว
3.กลุ่มหุ้นที่ให้อัตราผลตอบแทนจากเงินปันผลสูง เพื่อรับปันผลตั้งแต่ เม.ย.16 เป็นต้นไป: SIRI (Dividend 0.12 บาท หรือ 8%) KTB (Dividend 0.87 บาท หรือ 5.3%) TISCO (Dividend 2.06 บาท หรือ 5.0%) INTUCH (Dividend 2.2 บาท หรือ 4.4%) QH (Dividend 0.08 บาท หรือ 3.5%)
 
หุ้นที่น่าสนใจทางเทคนิค
WICE “ซื้อ” ราคาหุ้นแกว่งตัวฟื้นตัวขึ้นทะลุแนวเส้นค่าเฉลี่ย 3 เดือน สอดคล้องกับเครื่องมือ MACD ที่พลิกกลับมาเป็นบวกวันแรก เป็นจังหวะเก็งกำไร มีแนวต้านแรกที่ 2.96 บาท และเป้าหมายถัดไปที่ 3.16 บาท
SUSCO “ซื้อ” ราคาหุ้นแกว่งฟื้นตัวขึ้นจากฐานกลับมายืนเหนือเส้นค่าเฉลี่ย 1 เดือนได้ เครื่อง MACD ชี้ตัด 0 ขึ้นวันแรก และเส้นค่าเฉลี่ย 7-14-21 วันเรียงตัวตัดกันยืนยันแนวโน้ม เป็นจังหวะซื้อเก็งกำไร มีแนวต้านแรกที่ 2.90 บาท และถัดไปที่ 3.10 บาท
SEAFCO “ซื้อ” ราคาหุ้นฟื้นตัวกลับมายืนเหนือเส้นค่าเฉลี่ย 3 เดือนได้ ด้วยแท่งเทียนรูปแบบ Three White Soldiers  สอดคล้องกับเครื่อง DI+ อยู่เหนือ DI- และ MACD เป็นบวก เป็นจังหวะซื้อเก็งกำไร มีแนวต้านแรกที่ 10.00 บาท และถัดไปที่ 10.60 บาท
 